ຊີເຣຍເລີ້ມ ໂຄງການໃຫ້ນິລະໂທດກໍາ ເປັນເວລາ ນຶ່ງສັບປະດາ ໃນມື້ນີ້.
ລັດຖະບານຊີເຣຍເລີ້ມ ໂຄງການໃຫ້ນິລະໂທດກໍາ ເປັນເວລານຶ່ງສັບປະດາເຕັມ ແກ່ພວກປະຊາຊົນ ທີ່ໄດ້ຂາຍອາວຸດ ແລະມີອາວຸດ ຢູ່ໃນຄວາມຄອບຄອງ.
ລັດຖະບານຊີເຣຍເລີ້ມໂຄງການນິລະໂທດກໍາເປັນເວລາ 1 ສັບປະດາເຕັມໃນວັນເສົາ ມື້ນີ້ ສໍາລັບພວກພົນລະເມືອງທີ່ໄດ້ຂາຍອາວຸດ ຫລືມີອາວຸດຢູ່ໃນຄວາມຄອບຄອງນັ້ນ ກະຊວງພາຍໃນປະກາດໂຄງການໃຫ້ນິລະໂທດກໍາໃຫ້ຮູ້ໃນວັນສຸກວານນີ້ ມື້ດຽວກັນ ກັບມື້ທີ່ພວກນັກເຄື່ອນໄຫວກ່າວວ່າກໍາລັງຮັກສາຄວາມປອດໄພຂອງຊີເຣຍໄດ້ສັງ ຫານພວກປະທ້ວງຕໍ່ຕ້ານລັດຖະບານໄປຢ່າງໜ້ອຍ 19 ຄົນ ທີ່ພາກັນໂຮມຊຸມນຸມ ຕໍ່ຕ້ານລັດຖະບານໃນທົ່ວປະເທດ ລັດຖະບານກ່າວວ່າ ພາຍໃຕ້ໂຄງການນິລະໂທດກໍານີ້ ພວກປະຊາຊົນທີ່ໄດ້ທໍາການ ຄາດຕະກໍາ ຈະຖືກປ່ອຍໂຕໂດຍໄວ ຫລັງຈາກພວກເຂົາເຈົ້າມາມອບໂຕຕໍ່ຕໍາຫລວດ ແລະມອບອາວຸດຂອງພວກເຂົາເຈົ້າ ແຕ່ເຖິງຢ່າງໃດກໍຕາມ ທ່ານນາງ Victoria Nuland ໂຄສົກປະຈໍາກະຊວງການຕ່າງ ປະເທດສະຫະລັດແນະນໍາຊາວຊີເຣຍບໍ່ໃຫ້ເຂົ້າໄປມອບໂຕຕໍ່ທາງການຊີເຣຍ